Diari Oficial de la Generalitat Valenciana


Sumari del DOGV 5763, del 15-05-2008 (2008/4983)

Assumpte civil 000590/2007. Notificació de la sentència a Bogdan Ion Dumitru.
-----------------------------------------------------------------------------

### Dades del document

Número de DOGV
:   5763

Data del DOGV
:   15-05-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/4983


Data del document
:   05-03-2008

Organisme emissor
:   Jutjat de Primera Instància Número 23 de València

Tipus de document
:   Edicte

Descriptors 

:   * sistema judicial

Assumpte civil 000590/2007. Notificació de la sentència a Bogdan Ion Dumitru. [2008/4983]  
Judici ordinari 000590/2007   
Part demandant: Ricardo Verdú Montesa.  
Part demandada: Zurich Seguros i Bogdan Ion Dumitru.  
En el judici referit s'ha dictat la sentència, que té l'encapçalament i dispositiva, literalment, com es diu:  
«Judici ordinari número 590/2007  
Jutjat de Primera Instància número 23 de València  
Sentència número 47/2008   
València, 4 de març de 2008   
Desamparados Almenar Belenguer, magistrada jutgessa del Jutjat de Primera Instància número 23 de València, ha vist les actuacions de judici ordinari que se segueixen amb el número 590/2007, a instàncies de Ricardo Verdú Montesa, representat pel procurador Alejandro Javier Alfonso Cuñat i assistit pel lletrat Iván Romaguera Hernández, contra Bogdan Ion Dumitru, declarat en rebel·lia, i contra la mercantil Zurich España, Compañía de Seguros y Reaseguros, SA, representada per la procuradora María del Carmen Máñez Castellano i assistida pel lletrat Miguel Ángel Máñez Castellano; exercint una acció de reclamació de quantitat.  
Dispositiva  
Amb l'estimació íntegra de la demanda deduïda per Ricardo Verdú Montesa, representat pel procurador Alejandro Javier Alfonso Cuñat, contra Bogdan Ion Dumitru, declarat en rebel·lia, i contra la mercantil Zurich España, Compañía de Seguros y Reaseguros, SA, representada per la procuradora María del Carmen Máñez Castellano, condemne els demandats a pagar de forma solidària a la part actora la quantitat de deu mil quaranta euros i sis cèntims (10.040,06 euros), si bé quant a Zurich España, Compañía de Seguros y Reaseguros, SA, en vista de la interlocutòria d'assentiment parcial de 18 de desembre de 2007, que expressament es ratifica, la condemna quedarà limitada a la suma de quatre mil nou-cents quaranta euros i sis cèntims (4.940,06 euros); més els interessos legals reportats per la suma de 10.040,06 euros des de la data de la interpel·lació judicial quant al senyor Dumitru i els interessos de l'article 20.4 de la Llei de Contracte d'Assegurança, des de la data del sinistre, 26 de desembre de 2006, respecte de la mercantil asseguradora; liquidació d'interessos en què haurà de considerar-se la consignació realitzada per la mercantil assegurada en 16 d'octubre de 2007 per la quantitat de 5.100 euros. S'imposen a les persones demandades les costes del procediment.  
Contra esta sentència, que no és ferma, es pot interposar un recurs d'apel·lació per a l'Audiència Provincial, que caldrà preparar davant d'este Jutjat en el termini de cinc dies hàbils comptadors des de la seua notificació, en els termes de l'article 457 de la Llei 1/2000, d'Enjudiciament Civil.  
Feu saber al condemnat que, de conformitat amb l'article 449.3 de la Llei d'Enjudiciament Civil 2000, no se li admetrà el recurs d'apel·lació si quan el prepara no acredita que ha consignat l'import de la condemna més els interessos i recàrrecs exigibles.  
Esta és la meua sentència que, jutjant en primera instància, pronuncie, mane i firme».  
Atés que es desconeix l'actual domicili o residència de la part demandada, Bogdan Ion Dumitru, mitjançant la provisió dictada i de conformitat amb el que disposen els articles 497.2, 156.4 y 164 de la Llei 1/2000, d'Enjudiciament Civil, s'ha acordat la publicació del present edicte al tauler d'anuncis del Jutjat i en el Diari Oficial de la Comunitat Valenciana per a dur a terme la diligència de notificació de sentència.  
València, 5 de març de 2008.- El secretari judicial: Alberto Martínez de Santos.